Dei moravisk-schlesiske Beskidane - Wikipedia

# Dei moravisk-schlesiske Beskidane

### Frå Wikipedia – det frie oppslagsverket

Dei moravisk-schlesiske Beskidane
Nordsida av Smrkmassivet tidleg på våren
Høgd over havet | 1 323 m
Ligg i/på | Tsjekkia og Slovakia
Fjellkjede | Beskidane
Fjelltype | Fjellkjede

Dei moravisk-schlesiske Beskidane (tsjekkisk Moravskoslezské Beskydy) er ei fjellkjede i Tsjekkia med ein mindre del i Slovakia. Ein mindre austleg del av fjella er ein del av det historiske området Cieszyn Silesia. Dei moravisk-schlesiske Beskidane utgjer den største delen av det verna landskapet Beskydy (tsjekkisk: Chráněná krajinná oblast Beskydy eller CHKO Beskydy).

80 % av fjella er dekka av skog, hovudsakleg gran, som i delar av området er kraftig øydelagd av utslepp frå industriområdet Ostrava. Området er ein populær feriestad både om vinteren (Bílá, Pustevny) og sommaren, med senter i landsbyar ved foten av fjella (Frýdlant nad Ostravicí, Frenštát pod Radhoštěm, Rožnov pod Radhoštěm).

Dei moravisk-schlesiske Beskidane er ein del av Vest-Karpatane, og består hovudsakleg av flysj med bratte skråningar (særleg i nord). Det høgaste punktet er Lysá hora med ei høgd på 1 323 meter, og vert rekna som den mest regnfulle staden i Tsjekkia med ein midla årsnedbør på rundt 1 500 mm. Radhošť på 1 129 meter er eit anna velkjend fjell.

Fjellkjeda er skild frå Dei schlesiske Beskidane i nord av Jablunkovpasset og frå Vsetínské vrchy i sør av elva Rožnovská Bečva.

## [endre] Kjelder

Denne artikkelen er basert på ei omsetjing av artikkelen Moravian-Silesian Beskids frå Engelsk Wikipedia.

Henta frå «http://nn.wikipedia.org../../../d/e/i/Dei_moravisk-schlesiske_Beskidane_53d9.html»

Kategoriar: Fjellkjeder i Tsjekkia | Fjellkjeder i Slovakia

##### Views

- Innhaldsside
- Diskusjon
- Noverande versjon

##### Søk

##### På andre språk

- Česky
- English
- Polski
- Русский